Fil-Messiku, membri li huma ssuspettati li jiffurmaw parti minn grupp kriminali, ammettew li qatlu aktar minn 40 student li ilhom nieqsa għal sitt ġimgħat. L-Avukat Ġenerali tal-Messiku Jesus Murillu qal li tlieta minn dawn il-persuni qalu li l-istudenti kienu għaddewomlhom xi pulizija. Qalu li uħud kienu diġa mejta filwaqt l-oħrajn sparawlhom qabel ħarqu il-kadavri kollha. L-istudenti ġew irrapurtati nieqsa wara li kellhom ġlied mal-pulizija lejn l-aħħar ta’ Settembru fil-belt ta’ Iguala. Is-suspettati mill-grupp kriminali Guerreros Unidos li huma assoċjati l-aktar mat-traffikar tad-droga, ġew arrestati fl-aħħar jiem b’konnessjoni mal-għajbien tal-istudenti. Ara wkoll Jipprotestaw kontra l-għajbien ta’ 43 student fil-Messiku u Jinstab qabar tal-massa fil-Messiku fejn ftit ilu saru protesti